న్యూఢిల్లీ: రెండు కేసుల్లో జైలు శిక్ష అనుభవిస్తున్న డేరాబాబా గుర్మీత్ సింగ్పై శనివారం మళ్లీ విచారణ జరగనుంది. రెండు హత్యకేసుల్లో నిందితుడిగా ఉన్న ఆయనను పంచకుల కోర్టు ఇవాళ విచారించనుంది. దీంతో డేరా సచ్ఛా సౌదా ప్రధాన కేంద్రం సిర్సాతో పాటు పంచకుల ప్రత్యేక కోర్టు వద్ద తీవ్ర ఉద్రిక్త పరిస్థితులు నెలకొన్నాయి. అత్యాచారాలపై ఇద్దరు సాధ్విలు రాసిన లేఖను తన పత్రికలో ప్రచురించిన జర్నలిస్టు రామ్ చందర్ ఛత్రపతి.. డేరా దారుణాలను వెలుగులోకి తెచ్చిన కొద్ది రోజులకే దారుణ హత్యకు గురయ్యారు. ఆ లేఖ బయటి వచ్చేందుకు కారణమైనట్టు అనుమానిస్తూ అప్పటి డేరా మేనేజర్ రంజిత్ సింగ్ను కూడా చంపేశారు. ఈ రెండు హత్య కేసుల్లో డేరాబాబా హస్తమున్నట్టు ఆరోపిస్తూ పోలీసులు కేసు నమోదు చేశారు. ఇప్పటికే అత్యాచారం కేసుల్లో 20 యేళ్ల కారాగార శిక్ష ఎదుర్కొంటున్న గుర్మీత్... నేడు మళ్లీ అదే కోర్టులో సీబీఐ ప్రత్యేక న్యాయమూర్తి జగ్దీప్ సింగ్ ముందు విచారణకు హాజరు కానున్నాడు. గుర్మీత్ను దోషిగా నిర్దారించి జైలు శిక్ష విధించింది కూడా ఈ న్యాయమూర్తే కావడం విశేషం. తీర్పు వెలువడిన ఆగస్టు 25 నుంచి జైలు శిక్ష పడిన 30వ తేదీ వరకు పంచకుల, సిర్సా పట్టణాల్లో పెద్దఎత్తున అల్లర్లు చోటు చేసుకున్న సంగతి తెలిసిందే. దీంతో 40 మందికి పైగా ప్రాణాలు కోల్పోగా అనేకమంది గాయపడ్డారు. ఈ నేపథ్యంలో మళ్లీ అలాంటి పరిస్థితి తలెత్తకుండా హర్యానా పోలీసులు పంచకులలో కట్టుదిట్టమైన భద్రతా ఏర్పాట్లు చేశారు. గుర్మీత్ సింగ్ను జైలు నుంచే వీడియో కాన్ఫరెన్సు ద్వారా విచారించనున్నారు.
newdhilly: rendu kesullo jailu shiksha anubhavistunna derababa gurmeet singpai sanivaaram malli vichaarana jaraganundi. rendu hatyakesullo ninditudigaa unna aayananu panchakula kortu ivaala vichaarinchanundi. deentho dera sachcha souda pradhaana kendram sirsatho paatu panchakula pratyeka kortu vadda teevra udrikta paristhitulu nelakonnaayi. atyaachaaraalapai iddaru saadhvilu raasina lekhanu tana patrikalo prachurinchina jarnalistu ram chandar chhatrapati.. dera daarunaalanu veluguloki tecchina koddi rojulake daaruna hatyaku gurayyaru. aa lekha bayati vachenduku kaaranamainattu anumaanistuu appati dera manager ranjit singnu kuudaa champesaru. ee rendu hatya kesullo derababa hastamunnattu aaropistuu poliisulu kesu namodu chesaru. ippatike atyaachaaram kesullo 20 yella karagara shiksha edurkontunna gurmeet... nedu malli adhe kortulo cbi pratyeka nyaayamuurti jagdip sing mundu vichaaranaku haajaru kaanunnaadu. gurmeetnu doshigaa nirdaarinchi jailu shiksha vidhinchindi kuudaa ee nyaayamuurthe kaavadam visesham. teerpu veluvadina aagastu 25 nunchi jailu shiksha padina 30va tedee varaku panchakula, sirsa pattanaallo peddaettuna allarlu chotu chesukunna sangati telisinde. deentho 40 mandiki paiga praanaalu kolpoga anekamandi gayapaddaru. ee nepathyamlo malli alanti paristhiti talettakunda haryana poliisulu panchakulalo kattudittamaina bhadrata erpaatlu chesaru. gurmeet singnu jailu nunche veedio conferensu dwara vichaarinchanunnaaru.